text: Klovne indtager Fredericia
  02 august 2013 kl. 06.09
  40 internationale og professionelle klovne og streetperformere fra hele verden vil fylde gadebilledet i Fredericia i denne weekend.
  Det er Danish Clown & Streetperformance Festival, der præsenterer kunstnere fra bl.a. Taiwan, Canada, Chile, USA, Rumænien og Tyskland. Sammen med deres danske kolleger vil de underholde, engagere og forundre byens borgere og gæster.
  Man kan møde artisterne på bl.a. Rådhuspladsen, Danmarksgade, Vendersgade, Jyllandsgade og i Madsby Legepark.
  Det er anden gang Fredericia er vært for festivalen. Bag arrangementet står Fredericia Shopping, Madsby Legepark og Madsby Legeparks Venner. Arrangørerne håber, at gøre det til en årligt tilbagevendende begivenhed.
  Festivalens hjemmeside
  Se programmet for festivalen her
  